
Cuvânt de binecuvântare 


TIOACHIM, 


„ Arhiepiscopul Romanului și Bacăului 


// Copiii sunt prezentul, dar și viitorul unei familii, al unui neam, al umanităţii, în 
general. Inocența, curăția și frumuseţea se pot ușor citi pe chipul lor suav şi plin 
de mireasmă, asemeni crinului Bunei-Vestiri. Imaginea mamei cu pruncul în brațe 
reprezintă icoana Împărăției lui Dumnezeu. Hristos, luând un copil în brațele Sale, 
a voit să ne arate că ei sunt icoana Împărăției lui Dumnezeu, iar pentru a pătrunde 
în universul acesteia trebuie să rămânem în dimensiunea sufletească a copilului. 
Părinţii născători de prunci participă la perenitatea umanităţii și se străduiesc să 
contribuie la edificarea ei. 

După naștere, potrivit legii firii, pruncii nu comunică prin cuvinte cu părinţii sau 
cu cei din preajmă. Ei comunică doar în limbajul iubirii, care nu are nevoie de cu- 
vinte, ci numai de liniște. lubirea este Dumnezeu, căci Dumnezeu este iubire. Cu EI 
comunicăm mistic, în duh, așa cum eremitul sau pustnicul, în isihia lui, ajunge la 
rugăciunea curată, când nu mai comunică prin gesturi sau cuvinte cu Dumnezeu, 
pentru că tihna și pacea Duhului s-a instalat ca o teofanie veșnică în sufletul lui. 

Nu știu cum sunt pruncii de astăzi, dacă în leagăn mai vorbesc cu îngerii, căci, 
în mulțimea stărilor de criză care bântuie societatea umană contemporană, a apă- 
rut și criza angelică. Îmi amintesc, însă de copilăria mea, când mama, care a adus 
opt copii pe lume, legăna cu piciorul pe cei mai mici decât mine în covăţică, iar cu 
mâinile torcea din caierul alb de lână, în tăcere. Se ruga lucrând, asemeni sihaștri- 
lor din munți. În somnul lui angelic pruncul gângurea. Noi, copiii mai mari, în jurul 
lui, mânaţi de zburdălnicia vârstei, făceam zgomot. Atunci când hârjoana noastră 
depășea limitele suportabilului, mama intervenea, cerându-ne să stăm cuminţi, ca 
nu cumva să trezim pruncul care, spunea ea, vorbește cu îngerii. Liniştea se instala 
ca o pace hristică, până când, uneori, adormeam și noi în jurul covatei unde stătea 
pruncul, precum Hristos în ieslea din Betleem. Cu ochii ei achimiţi, ne veghea pe 
toți, trăgând firul din caier, care părea ca un cordon ontologic ce ieșea din caierul 
vremii și se depăna pe ghemul veșniciei. în familiile de atunci era un fel de isihie 
care nu se mai simte astăzi, în această lume în care decibelii amplificați la maxi- 
mum ne fărâmă timpanele. 

Felicităm pe măicuţele de la Mănăstirea Diaconești, care, având evlavie la Sfântul 
Cuvios Iosif Isihastul, doresc să readucă această liniște în familiile născătoare de 
prunci, prin traducerea operei catehetice a acestui mare sfânt al zilelor noastre în 
limba română. Astfel, lucrarea de față devine un prilej pentru părinţi și copii de a 
crește în dragoste pentru Hristos, Biserică și sfinți. Căci prin isihie și rugăciune se 

plămădește sufletul de sfânt. 
Vă îndemnăm să lecturați acest volum în paginile căruia veți regăsi un 
"1 model demn de urmat pentru o viaţă trăită în bună rânduială. Călcând pe 
WU urmele sfinţilor, fie și numai prin intermediul cărților, avem și noi șansa de 
"a deveni prieteni şi casnici ai lui Dumnezeu, pentru a ne regăsi cu toţii cu 
INŞ bucurie întru Împărăţia Sa cea veșnică. 

Câteva cuvinte și binecuvântări pentru copii 


TATHANASIE, 


Mitropolit al Limassolului, Cipru 


Dragi copii, 


Cartea pe care o ţineţi acum în mână vorbește despre un mare 
sfânt al zilelor noastre, Cuviosul losif Isihastul. Starețul Iosif, prin 
viaţa lui demnă de uimire și prin învățăturile sale dumnezeiești, 
ne-a arătat că sfințenia nu aparține doar trecutului îndepărtat. Ci- 
tind această carte veți vedea că toată viața sa a fost o luptă pentru 
a păstra vie în inima sa dragostea lui Hristos. Pentru aceea, s-a ne- 
voit în singurătate, în peșteri și în crăpăturile pământului, departe 
de zgomotul lumii, ca să poată sta de vorbă neîncetat cu Hristos cel 
iubit al lui. Și cu adevărat a reușit în chip desăvârșit. Din prima clipă 
când L-a cunoscut pe Dumnezeu, de mic copil în lume, și până când 
și-a dat ultima suflare în Sfântul Munte, focul dragostei lui Hristos 
nu a slăbit deloc înlăuntrul său. 

Noi, deși suntem oameni neputincioși, nu trebuie să ne descura- 
jăm când citim despre faptele sfinților. Trebuie să ne amintim me- 
reu că au fost și ei oameni ca noi, iar în strădania lor de a-L iubi pe 
Dumnezeu au întâmpinat mari greutăți. Negreșit, nu de puţine ori 
au suferit și dureroase înfrângeri. Însă ceea ce i-a sfințit e faptul că 
niciodată nu-și pierdeau nădejdea atunci când greșeau, ci se ridicau 
ori de câte ori cădeau, iară și iară, continuându-și lupta cu credinţă 
în mila lui Dumnezeu. Mai ales acest lucru trebuie să-l învăţăm și 
noi din viețile lor. 

Ne rugăm ca minunata biografie a Cuviosului Părinte losif să aprin- 
dă în voi dorul dumnezeiesc de a-L iubi pe Hristos din toată puterea 
voastră. Sunt încredinţat că Starețul losif se va ruga Domnului pen- 
tru voi, ca să vă învredniciți să-l urmaţi nu atât în nevoinţele lui, cât 
în dragosta arzătoare pe care o avea pentru dulcele nostru Hristos. 


































dată cu venirea primăverii, soarele începea să-și | 
reverse din belșug lumina și căldura asupra Ci- 
cladelor!. Văile verzi și dealurile domoale se 
îmbrăcau atunci în strai de sărbătoare, 

tresăltând de viaţă. De peste tot se 

auzeau, în taină, urări de bun-venit. 
Mireasma florilor, foşnetul frunzelor, 
valurile înspumate lovindu-se de stânci, toate Îi dădeau 


slavă lui Dumnezeu. 

Dimineaţa de primăvară era grea de lumină, iar căsuțele albe 
din Levkes? păreau niște îngeri răsfiraţi pe păşunile Raiului, ve- | 
selindu-se de minunile Ziditorului. De departe, orăşelul străju- 
it de pini și chiparoși, măslini și viță-de-vie, părea o fortăreață 


din alte veacuri. 
Pe drum, de la revărsatul zorilor, se vedeau oameni urcând 

și coborând, dându-și bineţe unii altora. Cu chipurile senine și 

zâmbitoare, mergeau harnici la treburile lor. Gheorghe Kottis 

avea o căsuță sărmană, în mijlocul satului. Adesea se trezea cu | 

noaptea-n cap și pornea cu undița în spate pe țărmul mării, cu 

nădejdea că va prinde ceva pentru a-și hrăni cei șapte copii pe 

care îi dăruise Dumnezeu. 

' Insule pitorești aparținând Greciei, aflate în Marea Egee... . 

> Levkes este cea mai mare localitate din insula Paros a Cicladelor... 
ae o A 

Cel de-al treilea copil al lui Gheorghe era 
Francisc, cel ce avea să ajungă marele ne- 
voitor al Rugăciunii lui lisus, dumnezeiescul 
Părinte ce a tras și va trage mereu mii de 
suflete la dragostea lui Dumnezeu și la viața 
asemenea îngerilor pe care o duc monahii - 
Sfântul nostru Stareț: Iosif Isihastul. 

De mic se deosebea de fraţii săi printr-o 
mare noblețe. Conștiincios, ascultător, cu ini- 
ma plină de dragoste pentru toţi, ieșea ușor 
în evidență. Micile treburi gospodărești le îm- 
plinea cu multă râvnă, mulțumindu-i pe toți. 
Era un copil cuminte, dar și plin de viață. 

Odată, făcând o năzbâtie, tatăl lui s-a 
hotărât să-i dea o bătaie bună, ca să-l în- 
vețe minte. Când Francisc află că urma să 
fie pedepsit, se apropie liniștit de tatăl său, 
plecându-și smerit capul pentru a-și pri- 
mi pedeapsa. Văzându-l, Gheorghe a fost 
adânc înduioșat. Ochii i s-au umplut de la- 
crimi și i-a spus cu blândeţe: 

- Hai, du-te acum! Nu pot să te mai bat 
când văd că te smerești și-ţi recunoști vina! 


Maria, mama lui Francisc, când vedea mi- 
nunata sporire duhovnicească a fiului său, 
își aducea aminte de visul neobișnuit pe ca- 
re-l avusese în seara în care pruncul veni- 
se pe lume. 








3 Părinte cu viață îmbunatăţită, călăuzitorul duhovnicesc al 
unei obști monahale. Termenul este întâlnit și sub forma 
de „Gheron” - sau „Gheronda”, în adresările directe, după 
cum se obișnuiește în Sfântul Munte. (n. trad.) 














ra ziua de 2 noiembrie a anului 1897. larna acelui an fu- 
sese mai grăbită, intrând nepoftită peste ultima lună de 
toamnă. Crivăţul șuiera ca un tren grăbit, ce alerga să dea 
de veste cât mai iute în toate Cicladele schimbarea neașteptată 
a vremii. 

Maria, întinsă pe pat, cu pruncul nou-născut alături de ea, fără 
să-și dea prea bine seama dacă ațipise cumva sau era trează, 
văzu deodată deasupra ei deschizându-se acoperișul casei. Era 
cu neputinţă să-l fi ridicat vântul, oricât de sălbătic ar fi suflat. ȘI, 
cum privea așa, în faţa ei apăru un tânăr înaripat, de-o frumuseţe 
uimitoare și plin de strălucire. Lumina care-l învăluia umpluse 
toată odaia, încât părea că se luminase de ziuă în plină noap- 
te. Chipul acelui tânăr, nimeni altul decât îngerul lui Dumnezeu, 
strălucea cu atâta putere, încât nici nu putea să-l privească. 

Oaspetele ceresc se apropie încet de prunc şi începu să-i scrie 
numele pe-o tăbliță pe care-o ţinea în mână. Maria se înspăi- 
mântă de ceea ce vedea, nemaiputând scoate o vorbă. Nu cumva 
acest oaspete era cel ce-i frânsese de-atâtea ori inima de mamă 
la moartea celorlați prunci ai săi? Nu s-a putut opri și a strigat: 

„Ce faci? De ce scrii numele copilului meu?”. 

„Împăratul are nevoie de e!”, îi răspunse plin de pace tânărul 
cel luminos. 

Maria amuţi, plină de durere. Se temea ca nu cumva aceasta să 
însemne că pruncul va fi chemat de Dumnezeu la o vârstă frage- 
dă, iar teama ei era îndreptăţită, căci pierduse alți trei copilași, ca 
și pe primul ei bărbat. Avea totuși o credinţă tare, știind că Dum- 
nezeu, prin tot ceea ce face, nu vrea decât binele făpturii Sale. 
Ca om însă simţea că nu va mai putea suferi pierderea încă unui 
copil, de aceea îi strigă îngerului cu durere, printre lacrimi: 

„Nu! Nu mi-l lua! Eal meu”. 

„Dar este scris aici!”, îi răspunse tânărul cu blândeţe, arătân- 
du-i o condică, după care se făcu nevăzut cât ai clipi. 











Zilele treceau, iar Maria aștepta cu spaimă să-l piardă din 
clipă în clipă pe Francisc al ei. Dar zilele s-au făcut luni, lunile 
s-au făcut ani, iar Francisc nu doar că nu a plecat, ci, dimpotri- 
vă, a crescut, ajungând un tânăr plin de har și de virtute. Pilda 
vieţii celei sfinte a mamei lui, care era într-adevăr un suflet 
binecuvântat, îi înrâurea adânc sufletul de copil, de aceea do- 
rea să-i semene ei întru toate: în cinste, în hărnicie, în marea 

| dragoste de Dumnezeu și de oameni. 
| Și la învăţătură era printre cei mai buni. Citea cu multă sâr- 
| guinţă și își făcea toate temele. După-amiezile și în zilele când 
nu mergea la școală, își ajuta tatăl la treburi, muncind din greu 
pe ogor, la semănatul și seceratul grâului, sau în grădiniţa lor 
| de legume. Mergeau împreună la pescuit și aveau grijă de gă- 
inile de pe bătătură. Familia ajunsese deja foarte numeroasă. 
În afară de Emanuil și 'Erghina, fraţii mai mari ai lui Francisc, 
au venit pe lume și Leonardo, Maruso și Nicolae. Astfel, îm- 
| preună cu Mihail, fiul Mariei din prima căsnicie, familia număra 
acum șapte copii. Deși toți locuiau în aceeași odaie, zilele ace- 
lea aveau să fie cele mai fericite din viața lor. Nimic nu putea 
să-i întristeze: nici sărăcia, nici lipsa mâncării. Simţeau că și 
| dacă ar fi fost douăzeci de suflete în sărmana lor căsuţă, tot ar 
fi păstrat bucuria Raiului în mijlocul lor. 

Anii s-au scurs în tihnă în sânul familiei lui Gheorghe Kâttis. 
Maria, când își amintea de tânărul cel minunat care o vizitase 
în noaptea nașterii lui Francisc, spunea: 

- Împăratul Care-l ceruse pe copil nu era 
moartea. Era Împăratul Ceresc, Dumnezeu, 
Care l-a trimis pe îngerul Său 
să-l scrie pe Francisc în oas- 
tea îngerilor Săi pământești, 


în ceata călugărilor. 
SP 

ar iată cum a intrat Francisc în oastea lui Hristos, împli- 
D nindu-se astfel visul cel minunat al Mariei. 

Timpul trecea, iar Francisc era acum un tânăr de șaptespre- 
zece ani. Cu șapte ani în urmă, tatăl lui plecase la Ceruri fără de 
veste, iar Maria rămăsese să-și crească singură cei șapte copii. 
De atunci, viaţa lui Francisc s-a schimbat din temelie. În familia 
sa, locul tihnei a fost luat de lupta pentru traiul de zi cu zi, iar 
lipsa de griji a fost alungată de truda agonisirii celor necesare 
vieţii. Francisc se silea din răsputeri, la cei șaptesprezece ani 
ai lui, să se arate bărbat vrednic și neînfricat, pentru a le do- 
vedi mamei și fraţilor săi că se puteau bizui pe el în vremurile 
grele ce aveau să vină. Renunţase și la școală pentru a putea 
munci mai mult ca să-și ajute familia. Erau însă timpuri nespus 
de grele. Oricât trudea și se jertfea pe sine, sărăcia domnea în 
întreaga insulă și nu-l lăsa să câștige cât ar fi trebuit ca să le 
ușureze viața celor apropiați. 

Într-o zi, întorcându-se de la lucru, își găsi mama așteptân- 
du-l îngândurată în curte. 

- Francisc, dragul mamei... 

- Ce e, mamă? o întrebă Francisc, nedumerit. 

- Fiule, de multă vreme mă tot gândesc să-ți spun ceva. Ai cres- 
cut de-acum, ești bărbat în toată puterea cuvântului. Vezi, nu mai 
putem trăi cu puţinele ouă pe care ni le dau cele două-trei găini ale 
| noastre. Și, chiar dacă le schimbăm la băcan pe câteva sardine, mân- 

carea tot nu ajunge pentru frăţiorii tăi. Au început deja să slăbească 
și mă tem să nu cadă la pat. Am inima grea, dar am să-ţi destăinui 
totuși gândul meu, fiindcă altfel simt că nu se mai poate. 

- Mamă, știi prea bine că sunt gata să-mi dau și viața pentru 
voi! Te rog, nu șovăi! Dacă pot în vreun fel să vă ajut mai mult, 
spune-mi și o voi face îndată! 

N - Francisc, gândul meu e să te aug la Atena, ca să câștigi un 

| y ba n În plus, poate așa vor veni 

ÎI voi trimite și pe Leonardo cu tine. Am auzit că acolo munca e 
mult mai bine plătită ca aici. 

- Chiar acum îmi strâng lucrurile, mamă! Dumnezeu să ne | 
întărească, iar eu voi face tot ce-mi va sta în putere ca să vă 
trimit ajutor! 

- Bine, fiule. De aceea te trimit pe tine, pentru că știu cât ești 
de harnic și cât de mult ne iubești. 

S-au îmbrățișat cu lacrimi în ochi, rugându-L pe Dumnezeu 
să-i ajute să se întoarcă acasă cu bine. A doua zi, în zori, pri- 
mul vapor îi purta deja pe Francisc și Leonardo spre nădejdea 
unei vieți mai bune. 

















„La început, cei doi tineri au poposit în La- 
[ 2 pi vrio, lângă Atena, la mătușa lor, Alexandra. 
a Acolo, pentru o vreme, Francisc a lucrat în- 
— tr-o mină. Mai apoi, s-a angajat brutar și 
bucătar în casele oamenilor înstăriți din 
Pireu. A muncit din greu, lipsindu-se de 










toate pentru a-și ajuta familia afla- 
tă la ananghie. 

Nu numai că era foarte harnic, dar era și 
foarte cinstit. De pildă, pe când lucra ca vânză- 
tor de bilete în tramvai, vedea că mulți călători 

îşi plăteau biletul, dar, grăbiţi fiind, uitau să-l 
__A mai ia. Ar fi putut să vândă același bilet al- 
tor persoane și să păstreze banii pentru sine. 
Dar nu și-a îngăduit niciodată așa ceva. 
- Nu pot să-mi calc pe conștiință, spunea el. 





































Din vânzarea acestui bilet supraviețuiește linia de tramvai și 
toți angajaţii! Cum aș putea să bag în buzunar un ban care 
nu-i al meu? 
însă Dumnezeu, Cel ce cunoaște adâncul inimii fiecărui om, 
l-a răsplătit pe Francisc pentru purtarea lui cinstită. Astfel, de 
N multe ori, când se întorcea seara acasă, găsea, ca prin minune, 
mai mulți bani în portofelul său. Odată, surplusul de bani a 
ajuns la 50-60 de drahme, sumă care pe atunci echivala cu un 
întreg salariu! 
- Cu banii aceștia voi cumpăra două lire de aur, şi-a spus 
Francisc, ca să pun temelia unei vieți mai bune și mai tihnite. 








După numai câteva zile de când luase 
lirele de aur, mergând la piață a întâlnit 
o monahie care voia să cumpere stru- 
guri. Însă, vrând să plătească stru- 
gurii, măicuța și-a dat seama că nu 
avea destui bani, pentru că strugurii se 
scumpiseră peste noapte. Fiind de față la 
toată întâmplarea, Francisc a simţit o strângere de inimă. 
- Luaţi strugurii și vi-i plătesc eu, i-a spus el maicii. 
Monahia, adânc mișcată, a luat strugurii și s-a întors de- 
grabă la mănăstire, ca să-i spună egumenei cele petrecute. Când 
a auzit, stareţa i-a spus: | 

- Întoarce-te, caută-l pe tânărul acesta deosebit și roagă-l să 
vină la noi la mănăstire! Așa se cade, să-i mulțumim pentru ceea 
ce a făcut pentru noi! 
| lar Francisc nu a șovăit, ci s-a dus la mănăstire. Maicile, drept mul- 
| țumire, i-au pus înainte o masă cu tot ce aveau mai bun. Le-a mul- 
țumit la rândul său și, înainte de-a pleca, a întrebat-o pe egumenă: 

- Nu cumva aveţi în mănăstire vreo maică bolnavă? 

- Ba da, fiule, îi răspunse Maica Stareţă, iar pe chipul ei tre- 
cu o undă de îngrijorare. Una din maici este la pat, bolnavă de 
tuberculoză. 

Fără teama că s-ar putea molipsi, Francisc le-a rugat pe mona- 
hii să-i dea voie s-o cerceteze. Și, îndată ce-a văzut-o, a scos din 
buzunar cele două lire de aur și i le-a dăruit. Maica a fost mișcată 
până la lacrimi de dragostea sa. Atâta iubire le purta Francisc ce- 
lor aflaţi în nevoie! 





După un an de muncă, Francisc a fost chemat să-și facă stagiul 
militar, care în vremea aceea dura doi ani. După ce a terminat, 
a început să lucreze pe cont propriu, ca negustor mărunt. Avea 











pe atunci 20 de ani. Plin de viață și cu o minte ageră, a reușit în 
doar câteva luni de zile să se bucure din plin de roadele mun- 
cii sale. De-acum înainte îi trimitea mamei suficienți bani pentru 
a-și duce liniștită traiul. 

În scurtă vreme, a ajuns un negustor de seamă, căruia i se în- 
trezărea un viitor luminos. Planul pe care și-l propusese, de a-și 
ajuta familia și semenii, fusese aproape împlinit. Venise însă vre- 
mea să se împlinească și un alt plan, despre care Francisc nu avea 
nici cea mai mică idee. Venise vremea să se adeverească cuvintele 
pe care îngerul i le spusese mamei lui, în seara în care se născuse. 
Și iată cum... 


tăpâna casei unde locuia Francisc avea două fiice evlavioa- 

se, care duceau o viață bineplăcută lui Dumnezeu. Acestea, 

văzându-l odată pe Francisc îngândurat mai multe zile la 
rând, l-au întrebat cu sfială: 

- Ce-ai păţit, dragul nostru? De obicei ești vesel și plin de viaţă. 
Ți s-a întâmplat ceva? De-o vreme te vedem numai pe gânduri... 

Francisc, la început, nu a vrut să le răspundă. Se temea să 
nu fie înțeles greșit. Cunoscându-le însă evlavia, a prins curaj 
și le-a mărturisit taina sufletului său, care îi schimbase atât de 
mult purtarea: 

- Într-o seară, după ce m-am întors de la lucru, m-am așezat 
puţin să-mi trag sufletul, căci eram tare ostenit. Mă gândeam cât 
de norocos sunt că am reușit să împlinesc atât de repede ce-mi 
propusesem atunci când mi-am lăsat în urmă familia. Cu gândul 
acesta am aţipit și am avut un vis neobișnuit. Se făcea că treceam 
pe lângă palatul împărătesc, când în fața mea apărură doi ofițeri 
ai gărzii imperiale, care voiau să mă ia cu ei sus, la palat. 

„De ce vreţi să mă duceţi acolo?”, i-am întrebat, nedumerit. 

„Nu te teme”, mi-au răspuns cu blândeţe. „Este voia Împă- 
ratului!”. 

Glasul lor dulce mi-a alungat frica, așa că i-am urmat. Pa- 
latul împărătesc era de-o frumuseţe fără seamăn. Am zăbovit 
puţin la intrare, iar ei m-au îmbrăcat cu un veșmânt alb ca 
neaua, din țesătură de lumină. 

„De-acum înainte vei sluji aici!”, mi-au spus ei și m-au dus 
să mă închin Împăratului. 

Apoi m-am trezit. Însă atât de mult mi s-au întipărit în suflet 
cele văzute și auzite, încât negustoria nu mă mai atrage deloc. 
Nu-mi mai stă mintea la lucru, ci mă gândesc într-una la visul 
acesta. Aud neîncetat înlăuntrul meu, ca și cum mi s-ar repeta 
la nesfârșit porunca: „De-acum înainte vei sluji aici!”. Starea 
mea din lăuntru, dar și cea din afară mi s-au schimbat cu de- 
săvârșire. Nu mă mai preocupă nimic din cele pământești. Dar 
nu știu ce vrea să însemne visul acesta și nu știu nici ce tre- 
buie să fac. De aceea mi-am pierdut veselia și stau tot timpul 
pe gânduri. 

Ascultându-i povestea lui Francisc, cele două surori au înțe- 
les tâlcul visului. 

- la cartea aceasta, i-au spus, dăruindu-i „Vieţile Sfinţilor”. 
Îţi va fi de mare folos! A scris-o Cuviosul Nicodim Aghioritul, 
cel ce a trăit nu demult în Sfântul Munte. Vei afla în ea minu- 
nate vieți de sfinţi, cuvioși și mucenici. Negreșit îţi va da răs- 
punsul la nedumerirea ta. 

Citind cartea, sufletul lui Francisc a fost adânc mișcat: „Chiar 
au existat asemenea oameni, care s-au nevoit atât de as- 
| pru întreaga lor viață doar pentru dragostea lui 
Dumnezeu?”, se întreba, minunându-se de 
unul singur. 









Inima lui Francisc se umplu de lumină. Alergă de îndată la du- 
hovnic, mărturisindu-și cu lacrimi toate păcatele. Sufletul i s-a 
| aprins de un mare dor pentru Dumnezeu. „La ce bun negoţul?! La 
ce bun banii?!”, își zicea el. „Mai bine să adun bogăţie în Ceruri!”. 
| încetul cu încetul, a renunţat la procupările materiale, lucrând 

doar atât cât să-și câștige pâinea. Avea acum mai puţine furaje 

= putea să se dăruiască mai mult rugăciunii și păzirii minţii. 

Pe zi ce trecea, dorul lui după Dumnezeu 

creștea și-l mistuia, umplându-l de dragos- 

te dumnezeiescă. Astfel, nu zăbovi mai mult 

! /» și se hotărî să se facă monah. Dar înainte 

| se gândi: „Ştiu că monahii țin post aspru, 

priveghează noaptea și se roagă ne- 

încetat. la să văd dacă sunt şi eu în 

stare să trăiesc ca ei!”. 

Așa că începu să postească, 
( mâncând în fiecare zi doar puţină 
| pâine cu apă. Purta haine simple, 
| iar banii pe care-i câştiga îi îm- 
!/ părțea săracilor. Când avea timp, 
se ducea într-un loc retras, de- 
parte de zgomotul orașului. îi 
plăcea să urce pe un munte din 
apropierea Atenei, unde găsise o 
mănăstire pustie. Acolo petrecea 
multă vreme în rugăciune, fără ca — 
nimeni și nimic să-l tulbure. Impresi-— .— 
onat de cuvioșii care se nevoiseră toafN 
viaţa pe un stâlp, numai pentru a fi mai aproape de Dum- 
nezeu, se silea să le urmeze, stând noaptea întreagă PS3Ă 
o creangă de copac. Odată s-a urcat într-un migdal ȘI 
ostenit fiind, a aţipit în timp ce se ruga. Când s-a trezit, 
era [ieja acoperit de-o plapumă diafană de nea, strălu = 
V cin razele lunii ca o mantie de mărgăritare! 

După doi ani în care și-a pus puterile la încercare, încredințân- 
du-se că are tărie să viețuiască asemenea sihaștrilor de odinioară, 
s-a hotărât să-și împinească dorul inimii, căutând o mănăstire. După 
ce sora lui, 'Erghina, s-a căsătorit, Francisc s-a întors acasă să-și re- 
vadă mama și să primească binecuvântarea ei. Maria se bucură din 
tot sufletul de hotărârea fiului său, iar Francisc își luă zborul ca un 
vultur însetat de înălțimi, mergând în Sfântul Munte, Grădina Maicii 
Domnului. Era anul 1921, iar Francisc mergea acum pe 24 de ani. 


ând a pus piciorul pe binecuvântatul pământ al Athosului, 

sufletul i-a tresăltat, străbătut de-un fior dumnezeiesc. 

„O, Doamne! Acesta-i locul unde au trăit, s-au rugat și 
l-au dat slavă lui Dumnezeu atâţia cuvioși, care s-au făcut îngeri 
pământești și oameni cerești!”, își zile el, în timp ce pe dinainte i 
se perindau vieţile sfinților pe care le citise. Focul aprins înlăun- 
trul său îi mistuia inima. Din clipa aceea, a început să cutreiere 
neobosit Sfântul Munte în lung și-n lat, urcând până în vârful 
Athon, ca să întâlnească sfinți nevoitori. Cercetă toate peșterile, 
văile, pădurile și pustiile. 

Așa cum aleargă cerbul însetat după apa limpede de izvor, tot 
așa alerga și Francisc al nostru prin Grădina Maicii Domnului, că- 
utând un Stareţ văzător de Dumnezeu, pentru a-și potoli setea 
fierbinte după Domnul. 

Din cartea primită aflase că sfinţii se desfătau de dulceața Ru- 
găciunii lui lisus. Voia cu orice preţ să o deprindă și el. 

Copii, știți voi oare cum este Dumnezeu? L-aţi văzut voi vre- 
odată? Dar oare știți cum am putea și noi să-L cunoaștem pe 
Dumnezeu? Veţi spune, pesemne, că nu e cu putință așa ceva. 
Dar iată cum e cu putință: un Părinte i-a spus odată unei copile 
de 3-4 anișori să spună rugăciunea „Doamne lisuse Hristoase, 
miluiește-mă!” de cinci ori în drum spre grădiniţă, şi la întoarcere 
de încă cinci ori. Duminica următoare s-au reîntâlnit, iar Părintele 
a întrebat-o: „Ei, ai spus rugăciunea așa cum te-am învăţat?”. 

Fetița i-a răspuns bucuroasă că da. Atunci Părintele i-a spus: 
| „De-acum înainte să o spui de zece ori când pleci la grădiniță, 
și tot așa când te întorci. Bine?”. „Da”, îi răspunse copila. 

După încă o săptămână, Părintele o întrebă iarăși dacă a spus 
rugăciunea. Fetita încuviință. „De zece ori?”, o iscodi Părinte- 
le. Fetița atunci îi răspunse: „Nu, eu nu am spus-o, ci doar am 
ascultat-o”. „Cum așa?”, întrebă Părintele. „Păi, o spune cineva 

| aici”, răspunse ea, arătănd spre inimioară, „și eu numai o as- 
! cult. Și e foarte dulce, nu mă mai satur”. 

Ce se întâmplase? Harul lui Dumnezeu o cercetase pe fetiță, 
|| înzestrând-o cu darul Rugăciunii neîncetate, pentru ascultarea și 
curăția inimii ei. Dragi copii, harul este mai dulce decât mierea 
și te bucură mai mult decât dacă ai avea o cofetărie numai a ta! 
Copila L-a cunoscut într-o măsură oarecare pe Dumnezeu. Așa ÎI 


putem cunoaște și noi, prin rugăciune și prin celelalte fapte bune. 
Dumnezeu este Tatăl nostru, iar prin rugăciune vorbim cu EI. 
Este oare undeva mai bine ca 
în brațele mamei sau ale tatei? 
Aţi văzut singuri cât vă bucu- 
rați când sunteţi în braţele lor. 
De ce? Pentru că și voi îi iubiţi, 
și ei vă iubesc. Așa se întâmplă 
și cu Dumnezeu. El ne iubește 
foarte mult și, atunci când ne 
rugăm, suntem în braţele Lui 
și nimeni nu ne poate face nici 
un rău. Când suntem în braţe- 
le Lui simțim o mare bucurie și 
nu mai vrem nimic altceva. 
Așa și Francisc Îl iubea foarte 
mult pe Dumnezeu și voia ca zi 
și noapte să-L simtă aproape și 
să nu se despartă de El niciodată. 











Avea însă nevoie să facă asculta- 
re de un Stareț bun, care își curăţise 
la rândul său inima și primise darul 
Rugăciunii neîncetate, așa cum făcu- 
se și fetița. Un astfel de om era însă 
greu de găsit în acele vremuri chiar 
și în Sfântul Munte, pentru că tradi- 
ţia acestei Rugăciuni se pierduse în 
mănăstiri. Mulţi ani după aceea, în- 
tr-o scrisoare trimisă către unul din “ 
ucenicii săi, el însuși povestește cum 
s-au întâmplat toate: 

- Înainte de a rămâne lângă Sta- 
rețul meu, mergeam în fiecare du- 
pă-amiază câte două-trei ore în pustie, acolo unde umblă doar 
fiarele sălbatice, ca să mă rog netulburat. O imploram pe Prea- 
sfânta Maică și pe Mântuitorul să-mi dea darul Rugăciunii despre 
care vorbesc sfinţii în Filocalie. 

într-o zi, ridicându-mi ochii la bisericuța „Schimbării la Faţă a 
Domnului” din vârful Athonului, am început să-L rog pe Dumne- 
zeu cu aceste cuvinte: „Doamne, precum Te-ai schimbat la Față 
înaintea ucenicilor Tăi, schimbă și sufletul meu. Curăţește-mă de 
păcate, liniștește-mi inima, ajută-mă să mă rog cu luare-aminte, 
căci mintea mea se împrăștie, despărțindu-se de Tine!”. 

Atunci, o rază luminoasă, o adiere lină, plină de bună-mireas- 
mă, s-a pogorât din bisericuţa „Schimbării la Faţă” și mi-a pă- 
truns în inimă. M-am umplut de bucurie, de lumină, de dragoste 
dumnezeiască! Simţeam atâta fericire, încât mă gândeam: „Acesta 
este Raiul!”. Vedeam înlăuntrul meu cum Rugăciunea se spune de 
la sine, fără nici o osteneală din partea mea. Aceasta este Rugă- 
ciunea inimii despre care am citit în Filocalie! 

Inima lui era acum ca un motoraș care se încălzise și mergea 
de la sine. Pentru dragostea sa nemărginită pentru Dumnezeu, Tatăl 


























nostru, i s-a încredințat darul Rugăciunii neîncetate la vârsta de 
numai 24 de ani. Mulţi primesc acest mare dar la capătul unei 
vieţi întregi de nevoințe. 

În acea vreme, a ajuns în Sfântul Munte și Părintele Arsenie, un 
călugăr care venise din lerusalim, de la Sfintele Locuri. Părintele 
Arsenie se trăgea din Asia Mică, ținutul Pontului. Sufletul său mi- 
nunat ardea de dorul rugăciunii. Odată ajuns în Athos, a auzit de 
Francisc, un tânăr asemenea lui, care iubea la fel de mult rugă- 
ciunea, așa că l-a căutat de îndată. 

- Francisc, frăţioare, ce faci aici, în peștera asta? Ai aflat Rugă- 
ciunea minţii? l-a întrebat el cu simplitate. 

Francisc a fost surprins de nevinovăția acestui monah necunoscut. 

- De ce vrei să ştii dacă am aflat Rugăciunea minții? 

- Păi, și eu sunt în căutarea ei. De-aceea am plecat din lerusa- 
lim și am venit aici. 

- Părinte, eu am venit aici ca să-mi plâng păcatele, îi spuse 
atunci Francisc. Rugăciunea e darul lui Dumnezeu. 

- Mă primeşti să mă nevoiesc și eu împreună cu tine? 

- Dar o să poţi? 

- O să pot! 

- Te rogi? Faci metanii? Plângi pentru păcatele tale? 

- Nu plâng... Metanii și rugăciune fac, dar lacrimi nu am... 

- Să-ţi plângi păcatele cu râuri de lacrimi! îi spuse cu glas ho- 
tărât Francisc. 

- Asta înseamnă că mă primeşti? Uite, ţi-am adus un pic de 
pesmet și câteva smochine, îi spuse Părintele Arsenie, oferindu-i 


bucuros darurile de la Ierusalim. 
„E un om bun, un suflet simplu!”, se gândi Francisc și-i spuse: 
- Rămâi cu mine! Vom face nevoinţă împreună. 
Din ziua aceea, cei doi nu s-au mai despărțit niciodată. Cu tim- 
pul au ajuns ca un singur suflet în două trupuri. Au găsit apoi și 








































un Stareț plin de har, viețuitor în Ka- 
tunakia*, pe Părintele Efrem, și s-au 
dus să locuiască cu dânsul în pustia 
Sfântului Munte. Francisc și Arse- 
nie l-au îngijit pe Starețul lor cu 
multă osârdie. Găteau, dereti- 
cau și au învăţat să-i înțelea- 
gă dorințele și să i le împli- 
nească dinainte de-a cere 
el ceva. Bătrânul Efrem, 
adânc mișcat de dragos- 
tea ucenicilor, spunea: 
„Îngeri, nu oameni sunt 
Părinţii care-mi poartă 
de grijă!”. 

Trecuseră deja pa- 
tru ani de când Francisc 
ajunsese în Sfântul Munte. 
Bătrânul Efrem a socotit că 
venise timpul pentru el să se 
facă monah, intrând în oas- 
tea Împăratului. Așa că, pe 31 
August 1925, tănărul Francisc 
primi schima îngerească, care 
este ca un al doilea botez. Nu- 
mele pe care Bătrânul Efrem i-l 
dădu a fost Iosif schimonahul. 

Avea atunci 28 de ani. 


* Masiv stâncos din partea de Sud- 
Vest a Sfântului Munte, loc aspru de 
nevoinţă pentru pustnici, ale căror 
chilii sunt ca niște cuiburi de vulturi. 


























orind cu toţii o viață mai isihastă5, s-au mutat într-un 

schit liniștit și însingurat din pustia Sfântului Munte, la 

Schitul „Sfântul Vasile”. Nu după multă vreme, Bătrânul 
Efrem a plecat la Domnul, plin de har dumnezeiesc. Părinţii losif 
și Arsenie și-au înmulţit rugăciunea și postul, desfătându-se de 
dragostea și bucuria petrecerii împreună cu Dumnezeu. 


De când călcase în Sfântul Munte, Părintele losif nu dormise ni- 
ciodată întins pe pat, ci numai șezând pe un scăunel, unde aţipea 
câteva ore pentru neputinţa trupului. Cât despre postul lui, trăia 
ca și cum ar fi fost fără de trup. Mânca puţin pesmet, și doar o 
dată în zi, la orele 3 ale amiezii. Găteau cu ulei doar sâmbăta și 
duminica. Cele câteva lucrușoare trebuincioase vieţii de zi cu zi le 
primeau de la mănăstirile din apropiere. 

Rugăciunea „Doamne lisuse Hristoase, miluiește-mă” nu le lip- 
sea niciodată de pe buze. Când lucrau, când mergeau sau când 
mâncau, orice făceau, rosteau neîncetat: „Doamne lisuse Hris- 
toase, miluiește-mă!”. Șase ore pe zi, monahul losif se ruga în 
liniște, fără să iasă din chiliuța lui. Din pricină că mintea omului 
e obișnuită să cutreiere mereu, era nevoie de multă trudă din 
partea lui losif ca s-o adune la cuvintele rugăciunii. Dumnezeu îi 
vedea osteneala și-l cerceta de multe ori cu harul Său. 


5 Isihia înseamnă o stare de liniște, de adunare înaintea lui Dumnezeu prin rugăciunea 
lăuntrică. În acest context este vorba despre liniștea exterioară adusă de condiţii de 
singurătate mai aparte care ajută ca monahul să se afierosească mai adânc rugăciu- 
nii inimii. 





Odată, în apropierea praznicului Bobotezei, Părintele Iosif 
era în chilia sa, spunând Rugăciunea. La miezul nopţii, o lu- 
mină foarte strălucitoare îi umplu cămăruţa, și înaintea lui au 
apărut trei copilași minunaţi, toți de-aceeași statură, aceeași 
îmbrăcăminte și același chip. Erau îngerii lui Dumnezeu. Pli- 
ni de bucurie, s-au apropiat de Părintele losif, cântând: „Câţi 
în Hristos v-aţi botezat în Hristos v-aţi îmbrăcat. Aliluia!”. Cu 
mânuţa stângă se sprijineau unul de celălalt, iar cu dreapta 
binecuvântau, așa cum binecuvântează preotul. Părintele losif, 
plin de uimire, se întreba cum de-au învăţat copilașii, atât de 
mici fiind, să cânte așa de frumos și să binecuvânteze. După 
ce au cântat de trei ori, lumina s-a depărtat și copiii s-au făcut 
nevăzuți. Mult timp după aceea, losif a simţit o mângâiere ce- 
rească și o bucurie negrăită, care-l făcea să uite de toate cele 
pământești. 





























colo, la Schitul „Sfântul Vasile”, Cuviosul a săvârșit și o altă 

nevoinţă. S-a închis un an întreg în chiliuța lui fără să iasă 

deloc, vrând să fie singur cu Dumnezeu. Părintele Arsenie 
îi dădea printr-o ferestruică puţinul pesmet de care avea nevoie. 
Aici s-a dăruit zi și noapte rugăciunii pentru întreaga lume. 

Într-o seară, Părintele Iosif i-a spus Părintelui Arsenie: 

- Arsenie, mâine e mare praznic. La mănăstire avem priveghere 
de toată noaptea. Nu mergi și tu să te împărtășești? 

- Ba da, Părinte! Să fie binecuvântat! răspunse Părintele Arse- 
nie, și plecă bucuros la slujbă. 

Părintele losif rămase singur în chilia sa, rugându-se cu multă dorire. 

În zori, când s-a întors de la priveghere, monahul Arsenie s-a 
dus să-l vadă pe Cuviosul Iosif. 

- Părinte Arsenie, îi zise Iosif, îți voi spune ce mi-a descoperit 
Dumnezeu în noaptea aceasta. Mi-a arătat că tot ce facem pentru 
El va fi de mii de ori răsplătit. Am avut o vedere dumnezeiască! 
leri, după ce ai plecat la priveghere, am început să mă rog. Sim- 
țeam o adâncă mâhnire că nu voi putea să mă împărtășesc, și 
plângeam pentru păcatele mele. Dintr-odată, chilia s-a umplut 
de Lumină cerească, acoperișul colibei s-a deschis și un înger al 
Domnului s-a pogorât înaintea mea. Avea înfățișarea ca de fulger 
și cu greu puteam să-l privesc. A scos de la pieptul său o cutiuță 
rotundă, plină de lumină, pe care a deschis-o cu multă evlavie, 
făcându-mi semn să mă apropii. Am înţeles de îndată că înge- 
rul Domnului venise să-mi aducă Sfânta Împărtășanie, după care 
sufletul meu înseta, vărsând lacrimi fierbinți. A luat din cutiuță 
cu linguriţa o părticică din Cinstitul Trup și Sânge al Domnului și 
m-a împărtășit, spunând: „Se împărtășește robul lui Dumnezeu, 

losif schimonahul!”. Apoi mi-a zâmbit cu blândeţe, a închis cutiuța 
și s-a înălțat ușor la cer. Atâta bucurie și desfătare simt de-atunci, 
cum nu am mai simțit în viaţa mea! 

e când locuia la Schitul „Sfântul Vasile”, Dumnezeu i-a 
dăruit Părintelui Iosif încă o mare bucurie, chemându-l 
în Muntele Athos pe fratele său mai mic, Nicolae, să se 
facă monah. La tunderea în schima îngerească, Nicolae a primit 
numele Atanasie. Erau acum o mică obște de trei monahi. Se 
dusese vestea în tot Sfântul Munte despre Cuviosul losif și ob- 
ștea lui. Mulți veneau să-i ceară sfatul cel plin de înțelepciune. 
însă, din pricina nenumăraţilor vizitatori, Cuviosul își pierduse 
mult-dorita isihie. De aceea, la începutul anului 1938, după 
aproape zece ani de ședere la „Sfântul Vasile”, cei trei monahi 
au fost nevoiţi să se mute la Schitul „Sfânta Ana Mică”. 
Aici li s-au alăturat și alți iubitori de rugăciune și ascultare, 
adevăraţi îngeri în trup, care au supt laptele învățăturii dum- 





nezeiești, ca să lumineze, la rândul lor, întreaga lume, ca niș- 
te făclii. Primul a venit Părintele Iosif din Cipru, apoi Părintele 
Efrem, care va duce monahismul athonit în îndepărtata Ameri- 
că și, în cele din urmă, Părintele Haralambie. Cei trei ucenici au 
rămas alături de Starețul Iosif până la sfârșitul vieţii lui. 


La „Sfânta Ana Mică”, viața curgea asemenea unui râu lin, în 
rugăciune și isihie. Cuviosul Iosif iubea nespus isihia, pentru că 
astfel se putea ruga fără risipire. De aceea a primit numele de 
„Isihastul!”. Stăruind în rugăciune și în dragostea de Dumnezeu 
și de oameni, a reușit să atragă asupra sa harul Sfântului Duh, 
care l-a curăţit de toate păcatele. În inima lui împărăţea de-acum 
pacea lui Hristos. 








nsă diavolul, vrăjmașul mântuirii noastre, nu răbda să vadă 

viaţa plăcută lui Dumnezeu a Cuviosului Iosif. Ros de pizmă, 

îi pricinuia multe necazuri, războindu-l uneori cu gândurile, 
ca să-i abată mintea de la rugăciune, iar alteori doborându-l cu 
bolile, ca să-l facă să renunţe la rugăciune. Văzând însă că Părin- 
tele losif continua să se lupte cu aceeași râvnă, a schimbat tactica, 
asmuţindu-i pe oameni împotriva sa, ca să-l mâhnească și să-l 
aducă la deznădejde. În aceste clipe de grea încercare, Cuviosul 
alerga la preadulcea Maică a lui Hristos, care-l scăpa mereu din 
orice durere. 

Odată, în timp ce se ruga Maicii Domnului, inima i se umplu 
de mult har. Simţi că sufletul îi este răpit în Raiul cel preafrumos, 
îmbătându-se de mireasma florilor cerești. În mijlocul Raiului era 
un palat alb ca lumina lunii. Aici o văzu pe Maica Domnului pur- 
tându-L în brațe pe Pruncul lisus. Cuviosul s-a apropiat aşa cum 
se apropie un copilaș de mama lui, iar Preasfânta Fecioară l-a îm- 
brățișat și l-a sărutat ca pe fiul ei. Apoi Pruncul lisus l-a mângâiat 
cu mânuţa Lui, spunându-i: 

- Ca să dobândești bucuria Raiului, trebuie să rabzi până 
la sfârșit! 


Deși la „Sfânta Ana Mică” locul era prielnic vieții duhovnicești, 
totuși, din pricina multor lipsuri și a condiţiilor grele de trai, nu 
după multă vreme, sănătatea monahilor tineri a început să se 
șubrezească. Unii chiar au căzut la pat. Dumnezeu l-a înștiin- 
țat atunci pe Cuviosul losif că trebuie să se mute la o altitudi- 
ne mai joasă, unde este o climă mai caldă. Astfel, după 15 ani, 
în anul 1953, Cuviosul losif împreună cu obștea și-a schimbat 
din nou locul, așezându-se cu toţii la Nea Skiti. Aici, după alţi 
șase ani de nevoințe isihaste, Starețul își dădu sufletul în mâinile 
lui Dumnezeu. 
























































i iată cum rândui Dumnezeu aceasta: 
9 La începutul anului 1959, Cuviosul Iosif simţi că respirația 
7Pdevine din ce în ce mai grea. Bucuros, îl chemă pe Părintele Ar- 
senie și-i spuse: 

- Arsenie, iată binecuvântarea lui Dumnezeu! în sfârșit, mă 
cheamă la EI! 

- Ce vrei să spui, Părintele meu? întrebă nedumerit bătrânelul. 

Cuviosul, arătând spre piept, îi răspunse: 

- Parcă simt aici un junghi! O, Măicuţa Domnului, ia-mă mai 
repede la tine! zise el, făcându-și semnul sfintei cruci în dreptul 
inimii, cu nădejdea că se va despărţi în curând de această viață. 

Cu cât treceau zilele, cu atât starea i se agrava. La începutul lui 
august, l-a chemat la sine pe Părintele Efrem, întrebându-l: 

- Fiule, oare în care din zilele săptămânii va fi praznicul Ador- 
mirii Măicuţei mele? 

Părintele Efrem cercetă calendarul și îi spuse ziua. 

- Atunci voi părăsi lumea aceasta, șopti Bătrânul. Să-mi pre- 
gătești, fiule, hainele de înmormântare. Poate le veți rătăci atunci 
și, de nu le veţi găsi, o să vă mâhniţi. Acolo am rasa, dincolo 
dulamas, acolo brâul și schima?. Adu-le aici, fiul meu, ca să le ai 
aproape când va veni ceasul. 

Se pregătea pentru moarte cum se pregătesc alții pentru a ple- 
ca în vacanţă. Cu harul lui Dumnezeu, gândul despărțirii de lumea 
aceasta nu-l înfricoșa, dimpotrivă, îi aducea bucurie. Ziua morții 
era pentru el un eveniment așteptat cu nerăbdare, ca o aniversare. 

- În ajunul Praznicului Maicii Domnului să ai grijă să cumperi un 
pepene. Să iei și puţină brânză. Și să frămânțţi o pâine proaspătă 
și mare. Să le împarți Părinților câte-o lumânare şi o metanie, ca 
să mă pomenească. Și să mă îngropaţi acolo! spuse Starețul, ară- 
tându-i Părintelui Efrem locul. 


5 Haină neagră și lungă pe care o poartă călugării sub rasă. 
7 pânză neagră, purtată de monahi, ce are brodată pe ea Sfânta Cruce. 








Fusese vestit de Maica Domnului că-l va lua în ziua prăznuirii Ador- 
mirii ei, iar Cuviosul losif aștepta cu dorire acea zi binecuvântată. 

Și iată că sosi și dimineața praznicului. Se luminase deja de ziuă 
şi Bătrânul începu să se neliniștească. La un moment dat, îi spuse 
Părintelui Efrem: 

- Fiule, soarele s-a ridicat pe cer și nu înțeleg de ce nu m-a 
luat încă Dumnezeu... Nu cumva Și-a schimbat hotărârea? De ce 
întârzie? Soarele e sus, iar eu E zice 
trebuia să fi plecat deja! 

Bătrânul aștepta să se ducă 
la Domnul după revărsatul zo- 
rilor, dar timpul trecea și nu se 
întâmpla nimic. 

- Părinte Stareț, nu vă necă- 
jiți! O să ne rugăm și noi și veţi 
pleca în curând, l-a încredin- 
ţat Părintele Efrem, nerăbdând 
să-l vadă întristat. 

- Cheamă-i pe Părinţi, să vină 
să le dau ultima binecuvântare! 
îi spuse Bătrânul. 

- Părinților! Veniţi de luaţi 
binecuvântarea iubitului nostru 
Stareţ! lată, pleacă la Domnul! 
strigă Părintele Efrem. 

Părinţii au venit într-un su- 
flet și, după ce Cuviosul i-a bi- 
necuvântat, le-a spus: 

- Mergeţi și faceţi fiecare ru- 
găciune cu metanierul ca să mă 
duc mai repede! Mă grăbesc să 
ajung la Mântuitorul Hristos! 

Și așa s-a petrecut. Cu durere în suflet că-și pierdeau prea- 
bunul Părinte, ucenicii au început să se roage, căci știau că 
aceasta este voia lui Dumnezeu. 

Deodată, Cuviosul își aţinti privirea către cer. Vedea pe cine- 
va venind. 

Apoi se întoarse către Părinţi și, plin de dor dumnezeiesc, șopti: 

- Părinților, mă duc! Mi s-a împlinit în sfârșit dorirea! Bine- 
cuvântați și mă iertați! 

I-a strâns apoi mâna iubitului său frate Arsenie, în semn de 
rămas-bun, și s-a dus să-L întâlnească pe Mântuitorul lui cel 
iubit. Maica Domnului l-a luat așa cum îi făgăduise, în ziua 
praznicului Adormirii ei, pe 15 August 1959. Cuviosul losif Is- 
ihastul avea atunci 62 de ani. 


Îndată după adormirea Starețului, ucenicii săi, în loc să se simtă 
întristaţi din pricina despărțirii de iubitul lor Părinte duhovnicesc, 
trăiau bucuria Învierii. Această bucurie nu a încetat niciodată, căci 
amintirea plină de har a minunatului lor Părinte i-a însoțit pre- 
tutindeni. Dumnezeu îi încredința astfel că Starețul Iosif a avut o 
viață bineplăcută Lui, dobândind cununa sfințeniei. 


Cuvioase Părinte losif, roagă-te pentru noi! 




































































VERSURI DE DRAGOSTE 
CATRE MIRELE IISUS 


lisuse al meu preadulce, balsam al sufletului meu, 

Dragostea inimii mele şi aerul ce îl respir mereu, 

Lumină dulce, înțelegătoare, iubirea şi tăria mea, 
Dorul vieţii mele şi minunată dragostea mea; % 


Credinţa și nădejdea, preadulce dragostea mea, 
Mântuitorul meu dorit și caldă mângâierea mea. 
Vino, dulcea mea răsuflare, vino, viață divină, 
Vino, preadulce veselie, a ochilor mei lumină. 


Cuprins de foc, Te caut în cer să văd că ești, 
Și de tresalți, pricep că-n mine Te găsești. 
Săltarea Ta mă arde și nu mai vreau nicicum 
Să port un trup de tină și-aici, jos, să rămân. 


De multe ori greşesc, Te umplu de-tristare și mâhnire, 
însă Tu nu ţii supărarea și iarăși îmi arăţi a Ta iubire. 
O, cât de dulce ești, Hristoase-al meu preabun și Dumnezeu, 
Dar de mă părăsești, îndată eu Te uit, o, Doamne-al meu. 


Să mă povăţuiești și să mă luminezi nu înceta, 
Aşa cum știi, du-mi pașii către voia Ta! 





„.. din poeziile lui Gheron Iosif 


CĂTRE STĂPÂNA 
NĂSCĂTOARE DE DUMNEZEU 


Măicuţa mea cea dulce, Maică a tuturor și-mpărăteasă, 
A noastră mântuire și-a lumii-ntregi Crăiasă, 
Singura mea nădejde, singura mea desfătare, 

De Dumnezeu Născătoare Marie, a mea dulce alinare. 


A raiului mireasmă și-a cerului lumină, 
Pentru toți sfinţii ești frumuseţe deplină; 
Zămislirea ta e minunată și nașterea preasfântă, 
Creșterea și hrănirea doar de proroci știută. 


O, nepătată porumbiță, de mână îngerească 
Hrănită-n Sfânta Sfintelor cu mana cea cerească, 
De sus ești rânduită iar să ne slobozești 
3 De-a iadului robie și să ne mântuiești. 


Că toate poți, lui Dumnezeu fiindu-i Născătoare, 
Împărăteasa îngerilor și decât toți mai mare. 
Ascultă rugăciunea mea, Maică Dumnezeiască, 
Și luminează-mi negura, preadulcea mea Crăiasă. 


O, dor al sufletului meu, de Dumezeu Născătoare, 

Curata mea nădejde, singura mea mângâ.ietoare, 

Să nu mă lepezi, rogu-te, păzește-mă, Stăpână, 

. Și-n sânurile lui Hristos tu poartă-mă de mână. 

GREVA fOAMEI! 


ărintele Atanasie, fratele după trup al Cuviosului Iosif, avea 
o neputinţă. îi venea foarte greu să alunge gândurile rele 
cu care îl tulbura cel viclean. Adesea, din pricina războiului 
gândurilor, se purta ca un copil mic. Odată, fiind copleșit de prea 
multele ispite, a căzut în deznădăjde, strigând cu năduf: 
- Gata! Nu mai pot să îndur! Ispitele nu se mai sfârșesc! 
Mai bine mor! 
- Şi ce-ai de gând să faci? îl întrebă Cuviosul Iosif. 
- O să fac greva foamei! 
- Fie după voia ta! îi spuse Cuviosul, care pricepu că prin cuvin- 
te nu-l va face să se răzgândească. 
Şi într-adevăr, timp de șapte zile, Părintele Atanasie nu a mai 
mâncat nimic. 
- Atanasie, ia de mănâncă și tu ceva! îl îndemna în fiecare zi 
Starețul Iosif. 
- Nu! Lasă potaia să moară! răspundea încăpățânat ca un copil 
Părintele Atanasie, referindu-se la sine. 
După o săptămână, văzând că Atanasie nu renunță la gândul 
său, Cuviosul losif și-a dat seama că trebuie să facă ceva până 
nu-i prea târziu. „Las! că-l învăţ eu minte!”, își spuse atunci, și se 





















































duse la Arsenie. 









































pufoase și aromate ca în Pont? 

- Să fie binecuvântat, Gheronda! îi răspunse Părintele Arse- ; 
nie, și începu să pregătească aluatul. 

Au ieșit atât de parfumate gogoșile Părintelui Arsenie, încât Pă- 
rinții au mâncat câte două-trei odată! Dintr-un colț, Atanasie îi 
privea cu jind. În cele din urmă, mireasma de scorțișoară și nucă 
prăjită l-a învins. N-a mai putut răbda. 

- Măi, măi... Văd eu bine că nu mai mor! bombăni el încet, pri- 
vind lung la farfuria cu gogoși aburinde. 

- Păi, atunci ia de mănâncă, îi spuse Cuviosul. Dacă nu mai 
mori, de ce să nu mănânci? 

- Bine, o să mănânc! răspunse hotărât Părintele Atanasie. 

- Părinte Arsenie, fă și pentru Părintele Atanasie câteva gogoşi. 

Și unde nu începu Părintele Atanasie să mănânce una, două, 
trei gogoși... Ajunse până la șapte și nu dădea nici un semn că are 
de gând se oprească! 

- Ei! Tot nu ţi-au ajuns? se oțări la el Părintele Arsenie, care 
obosise să tot prăjească. 

- Părinte Arsenie, dacă mai lărgesc un pic centura, mai pot 
mânca încă șapte! 

- Atunci ia tigaia și fă-ţi singur! se înfurie Părintele Arsenie și 
plecă de acolo. 

Planul înțelept al Cuviosului losif reușise! Dragostea, experi- 
ența și dreapta socotinţă îl ajutau să-i povățuiască pe frați după 
măsura și firea fiecăruia. 

Și astfel, Părintele Atanasie a primit o lecţie. A înțeles că fiecare 
ispită este îngăduită de Dumnezeu și trebuie înfruntată cu răbda- 
re și rugăciune, fără a cădea în deznădăjde, pentru că în cele din 
urmă va aduce mult folos. 

hiliuța unde stătea Cuviosul losif la „Sfânta Ana Mică” se 

afla pe coasta muntelui, în bătaia vânturilor, a ploii și a 

ninsorii. larna îngheţa în întregime. Părinţii au stăruit și, 
în cele din urmă, l-au convins pe Stareţ să-i lase să construiască 
în chilia lui o sobă. S-a oferit să o facă Părintele Iosif cel tânăr, 
care era priceput în toate. 

Cu o seară înainte a luat măsurile, a adunat materialele trebu- 
incioase și, în dimineața următoare, s-a dus să ceară binecuvân- 
tarea Stareţului pentru a începe lucrul. Vremea era foarte bună. 

- la să vedem ce ispravă vei face! îi spuse zâmbind Bătrânul, 
însă Părintele losif nu pricepu ce vrea să zică. 

Așa că se puse pe treabă, dar vremea se înrăutăți brusc. În plus, 
la fiecare mișcare întâmpina tot felul de greutăți neașteptate. Bai 
se îndoiau cuiele, ba i se rupeau uneltele, ba nu se mai potriveau 
schițele făcute cu atâta grijă în seara de dinainte! Şi, ca și cum 
n-ar fi fost de-ajuns toate acestea, mai bătea și-un vânt păcătos, 
care-i arunca în ochi tot ce se găsea prin preajmă: nisip, hârtii, 
până și așchii de lemn ori pilitură de fier. 

La început, Părintele losif nu bănui nimic, ci-şi tot strângea 
lucrurile împrăștiate, grăbindu-se să termine ce începuse. însă, 
după ce-și lovi toate degetele de la mână, pricepu că la mijloc 
nu-i lucru curat. Între timp, vremea se înrăutăţise atât de mult, 
încât se văzut silit să-și întrerupă munca. Trecuseră șase ore și 
nu izbutise să facă mai nimic, în timp ce o lucrare ca aceasta ar 
fi fost gata în mod obișnuit în numai două ore. Atunci își aduse 
aminte cuvintele pe care i le spusese Starețul în zori. A alergat 
tulburat la Cuviosul Iosif, strigând: 

- Gheronda, ce se întâmplă aici? Ce-aţi vrut să ziceți 
azi-dimineaţă? 

- la spune, tu ce crezi că se întâmplă? îl întrebă zâmbind Cu- 
viosul losif, văzându-l atât de necăjit pe tânărul monah. 

- A fost ispită, Gheronda. Lucrarea celui viclean. 

- Chiar așa! Și știi de ce? Pentru că nu voiam să-mi faceți 
această sobă. Nu am nevoie să mă lăfăi în căldură. Dar voi aţi 
stăruit și m-aţi silit să vă dau binecuvântarea împotriva voii 
mele. De aceea Domnul a îngăduit ispita. 

„Așa păţește cel ce crede că părerea lui e mai bună decât a 
altora și-i silește pe ceilalți s-o accepte”, se gândi Părintele 
losif cel tânăr, după această lecţie de viaţă. 


CĂLUGĂRUL “MUT” 


uviosul losif spunea că, atunci când monahul păstrea- 

ză tăcerea, mintea lui e mai curată în timpul rugăciunii. 

Odată, vrând să-i dea o lecţie Părintelui Efrem, îi încre- 
dință câteva scrisori, spunându-i: 

- Coboară până în port și dă-i-le căpitanului când va sosi 
vaporașul. Dar fii foarte atent: pe drum să nu schimbi o vorbă 
cu nimeni, indiferent ce s-ar întâmpla! Singurul lucru pe care 
poţi să-l spui, dacă te afli într-o încurcătură, este că nu ai bi- 
necuvântare de la Starețul tău să vorbești. 

Părintele Efrem a coborât în port. Vaporașul nu venise încă, 
așa că s-a retras la loc ferit, sub un măslin, ca nu 4 
cumva să se apropie cineva întâmplător și să 
se vadă silit să vorbească. Deodată, tocmai ce 
văzu venind spre el un bătrânel cu cârjă, care 
pe deasupra mai era și episcop! „Ah! Chiar 
spre mine vine! Ce mă fac acum?!”, se gândi 













































el neliniștit, și se ascunse degrabă după măslin. Însă bătrâne- 
lul îl văzuse și se așeză în faţa lui, atingându-l ușor cu cârja. „Vai, 
ce năpastă pe capul meu!”, se tângui în sinea sa Părintele Efrem. 
„Cum mai scap acum?”. Își lăsă capul în jos și începu să se roage: 
„Doamne lisuse Hristoase, izbăvește-mă, ajută-mă! Învață-mă ce 


să răspund”. 

- De unde ești, călugăre? îl întrebă episcopul. 

Părintele Efrem rămase mut. 

- Cine-i stareţul tău? 

Părintele Efrem, tot nimic. 

- Câţi ani ai? Cum te cheamă? De ce nu vorbești? N-ai 
limbă-n gură? 

„Bre, ce-am păţit?! Eu, un prăpădit de începător, să nu răspund 
unui episcop de optzeci de ani?!”. Nu a răbdat mai mult. A folosit 
ultima scăpare: 

- Nu am binecuvântare de la Starețul meu să vorbesc. 

- Așa, deci! Adică, dacă ţi-e foame, nu spui nimic? îl iscodi 
bătrânelul. 

Însă acestea au fost primele și ultimele cuvinte rostite de Pă- 
rintele Efrem, care voia cu orice preţ să păzească ascultarea. Între 
timp sosise și vaporașul, așa că a alergat într-un suflet, i-a dat 
scrisorile căpitanului și, fără să scoată o vorbă, a plecat zburând 
către schit. 

- Ei, călugăre! îl strigă căpitanul, dar Părintele Efrem se făcuse 
deja nevăzut. 

Pentru ascultarea lui desăvârșită față de Starețul său, a ajuns el 
însuși, mai târziu, un mare Părinte duhovnicesc. 





COMANDĂ SPECIALĂ! 





dată Părinţii au început să facă reparații la coliba lor de 
la Nea Skiti. Cuviosul Iosif hotărî să facă o comandă mai 
mare de materiale de construcţie, care ar fi costat mulți 
bani. Nu-i ceru însă părerea și Părintelui Haralambie, care lucrase 
în construcţii înainte de-a se face călugăr. Cum a aflat de coman- 
da făcută, Haralambie a alergat într-un suflet la Stareţ și i-a spus: 

- Gheronda, nu trebuia să facem comanda asta! Sunt banii 
aruncaţi în vânt! Eu mă pricep la construcții și vă spun că nu avem 
nevoie de aceste materiale! 

Însă Bătrânul l-a dojenit, vrând să-l înveţe ascultarea. Părin- 
tele Haralambie, pe atunci frate începător, nu știa cât de impor- 
tant este să asculte fără împotrivire de cuvântul Stareţului. Își zise 
atunci în sinea lui: „Bine, bine... Lasă că o să vă aduceţi voi aminte 
de cuvintele mele când o să vedeţi că aţi aruncat banii pe apa 
sâmbetei!”. 


Dragi copii, cum credeţi că s-a terminat povestea? Într-adevăr, 
materialele au fost nepotrivite lucrării pentru care fuseseră co- 
mandate. Dar peste câteva zile a apărut o altă stricăciune, pentru 
care materiale s-au potrivit de minune! Nici dacă s-ar fi făcut o 
comandă specială pentru acea lucrare nu ar fi fost mai potrivită! 
Atunci Părintele Haralambie a înțeles că ceea ce contează este în- 
crederea în cuvântul povățuitorului luminat de Dumnezeu, iar nu 
în propria sa minte. 


























ÎNVĂȚĂTURI ALE LUI GHERON 10SIF DESPRE RUGĂCIUNEA 


"DOAMNE IISUSE HRISTOASE, MILUIEȘTE-MĂ!" 


Îndată ce deschizi ochii, să începi să spui Rugăciu- 
nea. Să nu-ţi lași mintea să zboare încoace și-ncolo. 
Când te silești, atunci și Dumnezeu o să-ţi ajute, 
iar rugăciunea ţi se va face obișnuință sfântă. În 
felul acesta, de îndată ce ai deschis ochii, Rugă- 
ciunea se rostește, devenind cel mai important 
lucru din întreaga zi. Astfel se binecuvântează și 
| munca, se sfințesc și buzele, gura, limba, inima, 
locul, timpul și întreg omul care cheamă Numele 


lui Hristos. & 





Să te silești pe tine însuţi să spui neîncetat ru- 
găciunea, neîncetat! La început să o spui repede, ca să 
| nu aibă timp mintea să umble de colo-colo. Să te rogi doar cu 

cuvintele: „Doamne lisuse Hristoase, miluiește-mă!”. Când săvâr- 
| șești această lucrare vreme îndelungată, mintea se obișnuiește 
să o spună, iar tu te îndulcești ca și cum ai avea miere în gură. Și 
| dorești să o spui mereu. lar dacă o lași, îți pare foarte rău. 


| 3 


Rugăciunea să o spui pretutindeni: stând jos sau în picioare, 
culcat în pat sau mergând. Nu numai înainte de culcare să te 
rogi. E nevoie de stăruință: roagă-te la început în picioare, iar 
când obosești, poţi să te așezi. Apoi iarăși ridică-te, ca să nu te 


ia somnul. 
f, 


Dacă cineva stăruie spunând Rugăciunea vreme îndelungată, 
inima i se va face Rai, iar el se va slobozi de patimi, devenind un 
om ceresc! 





postfață românească 
INIMĂ DE MAMĂ 


+IOACHIM, 


Arhiepiscopul Romanului și Bacăului 


După ruga cea de seară, un copil foarte cuminte, 
Adresează mamei sale o-nţeleaptă rugăminte: 


„Mami, tu, care știi toate, aș vrea să mă lămurești, 
Cine a creat pământul și toate cele cerești? 
Cine a făcut oceanul, marea, râul și izvorul? LX 
Și pentru peștii din ape, Cine este creatorul? 
Văd în jur multă verdeață, flori frumoase și grădini, 
Munţi acoperiți de codri, cu tot felul de jivini, 
Câmpii cu lanuri bogate și tot soiul de legume, 
Încât nimeni nu le știe să le spună clar pe nume. 
Am aflat că și pământul ascunde în sânul său 
Tot felul de pietre scumpe, gaze, aur, minereu. 
Cine-i Meșterul care toate-acestea le-a creat? 
Că eu n-am putut reface nici ceasul când s-a stricat!” 
Mama, simțindu-și copilul câtă profunzime are, 

Îl îmbrățișează tandru, copleșită de mirare. 
„Toate-acestea, zise mama, răspunzând fiului său, 
Sunt create din iubire de Preabunul Dumnezeu. 
De aceea, dragul mamei, atunci când Lui ne rugăm 
îi mulțumim pentru toate, că prin mila Sa viem.” 
„Am simţit eu că nu omul sau vreo oarbă întâmplare 
A creat tot ce există pe pământ până la soare.” 

Nu trece nici o clipită și copilașul, în grabă, 

Se uită cu drag la mamă pe care iarăși o-ntreabă: 
„Bine, mami, tot ce este, Dumnezeu a conceput, 
Dar inima ta, mămico, tot Dumnezeu a făcut?” 
Da, tot El, Preamilostivul, Dumnezeu, Cel bun și drept, 
Mi-a dat sufletul cel veșnic și mi-a pus inima-n piept.” 
Copilul își scaldă chipul în lumină diafană, 

Se uită la chipul mamei, ca la Hristos în icoană. 
După un timp de gândire, reîncepe să vorbească. 

Și spune aceste vorbe de sorginte îngerească: 
„Dacă inima ta, mamă, a făcut-o Dumnezeu, 
Cred că, la ea Creatorul, a pus tot efortul Său. 

În inima ta, măicuţă, poate încăpea tot cerul 
Că ești mamă iubitoare și te-nvăluie misterul.” 











ș Tânărul Francisc, vitohul Gherori losif Isihastul, real 
A că-și realizase visul său de a deveni un negustor bogat. Însă 
toate s-au schimbat, când într-o seară a văzut în vis un 


Împărat nepământesc Care îl chema să-l slujească. Era N, 
"Hristos! Le-a lăsat atunci pe toate și a fugit în Sfântul Munte, >. 
' unde s-a făcut monah. Acolo a trăit întâmplări cereşti: s-a ) 


împărtăşit din mâna îngerului, a fost mângâiat de Maica 
Domnului și chiar Hristos Însuşi i-a mângâ:iat fața! 
În această carte vei afla despre nevoinţele lui și despre lupta 
prin-care a reușit să păstreze vie marea lui N 
dragoste pentru Hristos. 3 


“LEI Ai? a 





